ถูกใจคุณผู้ชาย
มาตรการภาษีช็อปปิ้ง 1.5 หมื่นบาท สร้างความตื่นเต้นไปทั่วประเทศ ขนาด อภิศักดิ์ ตันติวรวงศ์ รมว.คลัง
26 ธ.ค. 2558

โดย...ภูคา
มาตรการภาษีช็อปปิ้ง 1.5 หมื่นบาท สร้างความตื่นเต้นไปทั่วประเทศ ขนาด อภิศักดิ์ ตันติวรวงศ์ รมว.คลัง นำทีมลงมาแถลงข่าวอย่างเป็นทางการ ยังพูดผิดว่า มาตรการนี้นำมาเป็นรายจ่ายหักลดหย่อนภาษีได้ 1.5 หมื่นล้านบาท ทำให้ สมชัย สัจจพงษ์ ปลัดกระทรวงการคลัง ที่นั่งอยู่ข้างๆ รีบกระซิบข้างหูรัฐมนตรีว่า 1.5 หมื่นบาทเท่านั้นครับ
ส่วนรายละเอียดการลดหย่อนภาษีต้องบอกว่า ประสงค์ พูนธเนศ อธิบดีกรมสรรพากร นั้นเข้าใจหัวอกลูกผู้ชายไม่น้อย แม้สินค้าอบายมุขทั้งหลาย ไม่ว่าจะสุรา เบียร์ ไวน์ บุหรี่ ยาสูบ จะไม่สามารถนำมาหักลดหย่อนได้ แต่ที่เซอร์ไพรส์คือ หากต้องการนวดแก้เมื่อยแถวถนนรัชดาในช่วงโปรโมชั่น 25-31 ธ.ค. หากขอใบเสร็จเต็มรูปแบบจากการใช้บริการได้ ทางสรรพากรก็พร้อมหักลดหย่อนภาษีได้
สรุปแล้วนอกจากมาตรการจะดังเป็นพลุแตกแล้ว บ้านอาจจะแตกตามไปด้วยนะครับท่าน
คริ คริ